ພວກ​ຕໍ່​ຕ້ານ ຊີເຣຍ ອາດຈະ ເຂົ້າຮ່ວມ ການເຈລະຈາ ສັນຕິພາບ ທີ່ເຈນີວາ
​ພວກ​ຕໍ່​ຕ້ານ​ໃນຊີ​ເຮຍ ກ່າວ​ວ່າ ຕົນ​ຈະ​ເຂົ້າຮ່ວມ ໃນ​ການ​​ເຈ​ລະ​ຈາສັນຕິພາບ​ ກັບ​ຝ່າຍ​ລັດຖະບານ ​ຖ້າເງື່ອນ​ໄຂ​ບາງ​ຢ່າງ​ ໄດ້​ຮັບ​ການ​ຕອບສະໜອງ.
ພັກປະສົມຝ່າຍຄ້ານທີ່ໄດ້ຮັບການໜຸນຫຼັງຈາກຝ່າຍຕາເວັນຕົກ ກ່າວວ່າຕົນຈະເຂົ້າປະກອບສ່ວນໃນການໂອ້ລົມສົນທະນາສັນຕິ ພາບກັບຝ່າຍລັດຖະບານຖ້າເງື່ອນໄຂບາງຢ່າງໄດ້ຮັບການຕອບ ສະໜອງ ຮວມທັງການປ່ອຍໃຫ້ພວກພະນັກງານຊ່ອຍເຫຼືອເຂົ້າ ຫາຂົງເຂດທີ່ຖືກປິດລ້ອມແຫ່ງຕ່າງໆໄດ້ ພັກປະສົມແຫ່ງຊາດຊີເຣຍປະກາດຄຳຕັດສິນໃຈຂອງຕົນໃຫ້ຮູ້ໃນ ຖະແຫຼງການສະບັບນຶ່ງໃນວັນຈັນມື້ນີ້ ຫຼັງຈາກທຳການໂອ້ລົມສົນ ທະນາກັນມາເປັນເວລາ 2 ມື້ທີ່ນະຄອນ Istanbul ທ່ານ John Kerry ລັດຖະມຸນຕີຕ່າງປະເທດສະຫະລັດ ໄດ້ກ່າວ ຍ້ອງຍໍຄຳປະກາດດັ່ງກ່າວໂດຍເວົ້າວ່າ ການເຂົ້າປະກອບສ່ວນຂອງກຸ່ມຝ່າຍຄ້ານຈະເປັນບາດ ກ້າວອັນໃຫຍ່ຫຼວງຄືບໜ້າຕໍ່ໄປ ກຸ່ມດັ່ງກ່າວຢາກໃຫ້ລັດຖະບານຮັບປະກັນການຈັດຕັ້ງທາງເຂົ້າສຳລັບການຊ່ອຍເຫຼືອທາງດ້ານມະນຸດສະທຳ ການປ່ອຍໂຕພວກທີ່ຖືກຈັບກຸມແລະສຳລັບການເຈລະຈາສັນຕິພາບທີ່ຍັງຜົນທາງການເມືອງໃນໄລຍະຂ້າມຜ່ານໃນຊີເຣຍ ບັນດາສະມາຊິກຝ່າຍຄ້ານໄດ້ຂໍຮ້ອງມາເປັນເວລາຍາວນານທີ່ວ່າບໍ່ໃຫ້ປະທານາທິບໍດີ Bashar al-Assad ມີສ່ວນໃນລັດຖະບານໄລຍະຂ້າມຜ່ານ ທີ່ສະຫະລັດແລະຣັດເຊຍຢາກໃຫ້ທັງສອງຝ່າຍເຫັນດີນຳກັນໃນການເຈລະຈາສັນຕິພາບທີ່ນະຄອນເຈເນວານັ້ນ